* **Úrad práce, sociálnych vecí a rodiny na základe môjho splnomocnenia uhradí príspevok na rekvalifikáciu za absolvovanú rekvalifikáciu priamo poskytovateľovi rekvalifikácie vtedy, ak:**
	+ **nebudem** počas rekvalifikácie **vyradený z evidencie uchádzačov o zamestnanie pre nespoluprácu**,
	+ **úspešne ukončím rekvalifikáciu.**
	+ **predložím úradu práce, sociálnych vecí a rodiny v stanovenom termíne požadované doklady.**
* **Úrad práce, sociálnych vecí a rodiny mi poskytne príspevok na rekvalifikáciu v alikvotnej výške za absolvovanú časť rekvalifikácie v prípade, ak predčasne ukončím rekvalifikáciu z vážnych dôvodov.**
* Úrad práce, sociálnych vecí a rodiny mi **neposkytne príspevok na rekvalifikáciu, ak:**
	+ **budem vyradený pre nespoluprácu z evidencie počas doby realizácie rekvalifikácie,**
	+ **predčasne ukončím rekvalifikáciu bez vážnych dôvodov**,
	+ **nepredložím v stanovenom termíne všetky požadované doklady.**



**RE-PAS umožňuje uchádzačom o zamestnanie** evidovaným na úrade práce, sociálnych vecí a rodiny:

* **rozšíriť alebo úplne zmeniť svoje profesijné zameranie** prostredníctvom absolvovania rekvalifikácie,
* **zvoliť si rekvalifikáciu a poskytovateľa rekvalifikácie** podľa vlastného výberu,
* **požiadať úrad práce, sociálnych vecí a rodiny o uhradenie príspevku na rekvalifikáciu, to znamená o kurzovné za rekvalifikáciu v plnej výške.**

**Ak ste uchádzač o zamestnanie a máte záujem o rekvalifikáciu,**

**kontaktujte úrad práce,**

**sociálnych vecí a rodiny**

**RE-PAS**

**rekvalifikácia**

**ako príležitosť k spolupráci uchádzačov o zamestnanie,**

**úradov práce, sociálnych vecí a rodiny**

 **a vzdelávacích inštitúcií**

****

**Rekvalifikácia na účely RE-PASu je príprava uchádzačov o zamestnanie na uplatnenie sa na trhu práce s  cieľom nadobudnúť vedomosti, schopnosti a zručnosti vo vzdelávacom (rekvalifikačnom) kurze.**

**Som uchádzač o zamestnanie.**

**Ako môžem získať príspevok na rekvalifikáciu?**

**Pred rekvalifikáciou**

* **Vyberiem si rekvalifikačný kurz**, o ktorý mám záujem → nárok na príspevok na rekvalifikáciu mám iba vtedy, ak som za posledných 5 rokov neabsolvoval cez úrad práce, sociálnych vecí a rodiny rekvalifikáciu alebo vzdelávanie s tým istým zameraním, o ktoré mám teraz záujem.
* Môžem **osloviť viac poskytovateľov rekvalifikácie,** **zistiť si informácie o rekvalifikáciách** a zvoliť si **poskytovateľa rekvalifikácie.**
* **Na úrade práce, sociálnych vecí a rodiny, kde som evidovaný, si podám požiadavku na rekvalifikáciu na predpísanom formulári**, najneskôr však **30 kalendárnych dní pred začiatkom rekvalifikácie.**
* Požiadavka na vybranú rekvalifikáciu má:
	+ **časť A**, ktorú **vyplním ja**,
	+ **časť B**, v ktorej je potvrdenie poskytovateľa rekvalifikácie, ktoré na moju žiadosť **vyplní a potvrdí vybraný poskytovateľ rekvalifikácie,**
	+ **časť C,** ktorú vyplní zamestnávateľ, ktorý mi prisľúbil, že ma po ukončení rekvalifikácie zamestná (toto je nepovinná časť, ktorá sa vypĺňa vtedy, ak som našiel takého zamestnávateľa),
	+ **prílohu „Vyhlásenie“, ktorú vyplním ja.**

**K požiadavke sú priložené základné informácie o rekvalifikácii.**

* Ak úrad práce, sociálnych vecí a rodiny moju požiadavku na rekvalifikáciu **schváli, uzatvorí so mnou dohodu o poskytnutí príspevku na rekvalifikáciu a vystaví RE-PAS,** ktorý je potvrdením, že po splnení všetkých podmienok mi **úrad práce, sociálnych vecí a rodiny poskytne príspevok na rekvalifikáciu v hodnote kurzovného,** uvedeného v potvrdení poskytovateľa rekvalifikácie. Ešte pred začiatkom rekvalifikácie musím **poskytovateľovi rekvalifikácie odovzdať RE-PAS.**

Úrad práce, sociálnych vecí a rodiny mi v rámci tohto príspevku neuhradí výdavky na cestovné, stravné a ubytovanie, ani žiadne ďalšie výdavky vynaložené na rekvalifikáciu.

* **Pred uzatvorením dohody je mojou povinnosťou vyplniť a podpísať Kartu účastníka projektu,** v rámci ktorého je zabezpečené financovanie príspevku na rekvalifikáciu. Tento dokument poskytne uchádzačovi o zamestnanie úrad práce, sociálnych vecí a rodiny.
* **Bez uzatvorenia dohody o poskytnutí príspevku na rekvalifikáciu mi príspevok na rekvalifikáciu nebude poskytnutý.**

**Počas rekvalifikácie**

* **V termíne,** ktorý som si dohodol s poskytovateľom rekvalifikácie, **nastúpim na rekvalifikáciu.**
* V prípade, ak nebude možné nastúpiť na rekvalifikáciu v stanovenom termíne, **môžem na rekvalifikáciu nastúpiť najneskôr do 60 kalendárnych dní od vystavenia potvrdenia poskytovateľa rekvalifikácie.**
* **Úspešne absolvujem rekvalifikáciu** v celom rozsahu.
* **Predčasne môžem ukončiť rekvalifikáciu len z vážnych dôvodov** (zdravotných, rodinných alebo osobných dôvodov). Vážnosť dôvodov posudzuje úrad práce, sociálnych vecí a rodiny.

**Po rekvalifikácii**

* Ak chcem získať príspevok na rekvalifikáciu, **mojou povinnosťou je do 15 kalendárnych dní** po úspešnom ukončení rekvalifikácie doručiť na úrad práce, sociálnych vecí a rodiny:
	+ **doklad o  úspešnom absolvovaní rekvalifikácie,**
	+ **faktúru** vystavenú poskytovateľom rekvalifikácie,
	+ **žiadosť o úhradu** príspevku na rekvalifikáciu,
	+ **splnomocnenie.**